Wendy Barrie

Wendy Barrie (18. huhtikuuta 1912 – 2. helmikuuta 1978) oli brittiläinen näyttelijä. Hän syntyi Hongkongissa. 

Barrie esiintyi sekä brittiläisissä että yhdysvaltalaisissa elokuvissa; eräs tunnetuimmista on Kordan Henrik VIII:n yksityiselämä (1933). Pian kyseisen London Filmsille tehdyn elokuvan jälkeen Barrie sai sopimuksen Hollywoodista, josta ovat peräisin muiden muassa elokuvat Baskervillen koira (1939) ja Vain viisi palasi (1939). Viimeisessä elokuvassaan hän esiintyi vuonna 1943.

Barrie juonsi vuosina 1948–1949 omaa komediaansa lapsille DuMont Television Networkilla. Vuosina 1948–1950 televisiossa näytettiin The Wendy Barrie Show. Barriella on tähti Hollywood Walk of Famella. 

Aivoinfarkti vammautti Wendy Barrien hänen myöhemmällä iällään. Hän kuoli New Jerseyssä 65-vuotiaana, ja hänet on haudattu Kensico Cemeterylle Valhallaan, New Yorkin osavaltioon.

Brittiläiset näyttelijät
Hollywood Walk of Fame
Vuonna 1912 syntyneet
Vuonna 1978 kuolleet